Ilkka Taipale

Väinö Ilkka Ilari Taipale (s. 29. marraskuuta 1942 Helsinki) on suomalainen poliitikko, psykiatri, pasifisti ja kansalaisaktivisti. Hän on toiminut Kellokosken mielisairaalan ylilääkärinä, Tampereen yliopiston sosiaalipsykiatrian professorina sekä lukuisissa kansalaisjärjestöissä. Taipale on ajanut parannuksia etenkin asunnottomien, vankien, mielenterveyspotilaiden, alkoholistien, työttömien ja lukihäiriöisten asemaan. Taipale on tunnetuimpia yksinäisten ja syrjäytyneiden miesten asiaa ajaneista aktivisteista Suomessa. Hän oli mukana 1960-luvun opiskelijaradikalismissa, muun muassa Helsingin yliopiston ylioppilaskunnan edustajistossa, Sadankomiteassa ja Marraskuun liikkeessä.

Taipale oli yksi niistä, jotka tuomittiin yllytysoikeudenkäynneissä yllytyksestä aseistakieltäytymiseen. ”Olen levittänyt monistetta kadulla kahdelle tuntemattomalle, asevelvollisuusiän sivuuttaneelle naiselle Suopon kulmalla, ennen kuin veimme nimilistan Suopoon. Levittämiseni todistaa Erkki Tuomioja, joka ei millään tavoin pyrkinyt estämään kauhistuttavan tekoni suorittamista.” Taipale sai vuoden ja kolme kuukautta ehdollista vankeutta, Tuomioja kuukauden vähemmän.

Puoluetaustaltaan Taipale on sosialidemokraatti. Hän on toiminut kansanedustajana vuosina 1971–1975 (Helsingin kaupungin vaalipiiri) ja 2000–2007 (Helsingin vaalipiiri) sekä Helsingin kaupunginvaltuustossa vuosina 1969–1980 ja vuodesta 1993 eteenpäin. Vuoden 1999 eduskuntavaaleissa hän jäi varasijalle ja nousi eduskuntaan helmikuussa 2000, kun Tarja Halonen valittiin tasavallan presidentiksi. Vuoden 2019 eduskuntavaaleissa Taipale pyrki päästä takaisin kansanedustajaksi, mutta äänimäärä ei riittänyt valituksi tulemiseen.

Taipale on koulutukseltaan lääketieteen tohtori, psykiatri ja sosiaalilääketieteen dosentti. Hän on ollut vuodesta 1965 naimisissa lääketieteen tohtori ja professori Vappu Taipaleen kanssa. Heillä on neljä lasta, joista yksi on professori Jussi Taipale. Ilkka Taipaleella on kolme veljeä, joista yksi on oikeusneuvos Erkki-Juhani Taipale.

Julkaisut 
 
 
 
 
 
 
 
 
 
 
 
 
 
 Vappu ja Ilkka Taipale: Taipaleella. Into, 2021. ISBN 9789523518049

Toimittajana 
 Sukupuoleton Suomi, Tammi, 1966.
 Ydinasioita: sadankomitean pamfletti rauhasta, Tajo, 1966
 Huumausainekysymys, WSOY, 1970
 Liikenneturvallisuus, toim. Pertti Tuomola, Marja Nick, Ilkka Taipale. Tammi, 1975 ISBN 951-30-3253-1
 Psykiatrian kriisistä: artikkelivalikoima, toim. Ilkka Taipale. Mielenterveys- ja kehitysvamma-alan liitto, 1975 ISBN 951-9342-00-1
 Terveystyöntekijäin maailmasta, toim. Irmeli Niemi, Mona Donner ja Ilkka Taipale. Työväen sivistysliitto, TSL ry., 1978 ISBN:951-701-088-5 (terveystyöntekijäin kirjoituskilpailun 1977 aineistosta.
 Lapsi ja sota, toim. Marianne Kahnert, David Pitt ja Ilkka Taipale, Suomen rauhanliitto, 1984 ISBN 951-95692-0-0
 Ydinsota ja ihmisen mieli: lukemisto, Rauhankirjallisuuden edistämisseura: Lääkärin sosiaalinen vastuu, 1984 ISBN 951-9457-18-6
 Finnish peace making, toim.: Kimmo Kiljunen, Folke Sundman and Ilkka Taipale, Suomen rauhanliitto - YK-yhdistys], 1987 ISBN 951-9193-03-0
 Asunnottomuuden arkipäivää, kirj.: Aarniola, Raimo...ja muita]. Y-säätiö, 1988 Toim.: Ilkka Taipale, Juha Kaakinen. ISBN 952-90-0064-2
 Mielisairaan sosiaalinen asema, toim. Jyrki Salo ja Ilkka Taipale, Kellokosken sairaala, 1991 Sarja:Uudenmaan mielisairaanhuoltopiirin julkaisu, 0788-3102; 1990, 7. ISBN 951-96018-8-0
 Psykiatrian hoitomuodot 1900-luvulla, toim. Eero Elomaa ja Ilkka Taipale, Kellokosken sairaala, 1996 ISBN 951-96932-2-X
 Mielen sairaat samalle viivalle: vammaisetuuksien soveltaminen, Mielenterveyden keskusliitto, 1997 ISBN 952-5154-06-8
 Mielen valtaa: psykiatrian lukemisto, Mielenterveyden keskusliitto, 1999 ISBN 952-5154-12-2
 Mieli ja taide, toim. Tuula Heikkilä, Leena Paloheimo ja Ilkka Taipale. Mielenterveyden keskusliitto, 2000 ISBN 952-5154-15-7
 War or Health (esipuhe Kofi Annan), Zed Books ; 2002. ISBN 1-85649-950-2., ISBN 1-85649-951-0. 
 K. J. Lång: Rikos ja rangaistus, oikeus ja kohtuus, toim.t Klaus Mäkelä ja Ilkka Taipale. Vankeinhoidon koulutuskeskus, 2004, Acta poenologica, 1795-0708; 1/2004. ISBN: 951-53-2603-6
  (käännetty useille kielille); 2. uud. laitos 2013 ISBN 978-952-222-466-8
 Eutanasia: puolesta & vastaan, toim. Esko Seppänen & Ilkka Taipale. Into, 2013 ISBN 978-952-264-2 ISBN 951-9458-00-X
 Lempeä kuolema, toim. Sinikka Airas, Pirkko Lahti, Ilkka Taipale. Into, 2014 ISBN 978-952-264-287-5
 Neuvostoliitto ja Kiina, Ilkka Taipale, Suomen sadankomitealiitto, 1982 Sadankomiteavihkot n:o 4 ISBN 951-9372-07-5

Palkinnot ja tunnustukset 
  Aleksis Kiven Seuran Eskon puumerkki -palkinto 1998.
 Max Oker-Blom -palkinto
 Arkangelin yliopiston lääketieteen kunniatohtori 2004

Lähteet

Aiheesta muualla 

Yksinäisten syrjäytyneiden miesten asialla – Kriminaalipolitiikan vaikuttajia. Oikeusministeriö
Ilkka Taipale – Ylioppilaan elämää. Yliopistomuseo

Helsingin vaalipiiri
Kansanedustajat
Suomen Sosialidemokraattisen Puolueen poliitikot
Nykyiset Helsingin kaupunginvaltuutetut
Suomalaiset toimittajat
Suomentajat
Suomalaiset psykiatrit
Vuonna 1942 syntyneet
Elävät henkilöt
Suomalaiset professorit
Tampereen yliopiston professorit
Suomalaiset pasifistit
Suomalaiset kansalaisaktivistit